Un passeig de tardor per els boscos de Sant Hilari Sacalm

Al sortir de casa puc escollir qualsevol direcció , Se que acabaré trobant una font i un bosc. Normalment uns quants metres d’asfalt i a continuació camí de terra. M’encanta trepitjar catifes de pinassa o de fulles de castanyer o de roure o de faig... Moltes vegades em trobo amb vistes panoràmiques maquíssimes, de diferents tonalitats de verds. Sembla Patchwork , com diu una amiga meva. O puc veure una cara de color taronja de les fulles del castanyer i just al davant una cara tota verda d’alzinars.

En el Mirador de la Miranda , a ma esquerra et trobes un passeig ample, planer , amb plàtans (Platanus x hispànica), m’agrada observar-lo els dies que ha plogut o hi ha molta humitat, cosa bastant normal a Sant Hilari Sacalm, perquè l’escorça té un color verd oliva preciós. A ma dreta ja començo a veure uns quants avets alts , són Douglas (Pseudotsuga menziesii) molts alts, embolicats amb heures o alguna altra liana. M’han explicat que aquesta espècie d’arbres està substituint els castanyers, perquè estan malalts.

Baixo el caminet que m’endinsa al bosc i em sento molt protegida per aquests arbres, observo el sota bosc molt espès, o les herbes dels vorals del camí on hi puc trobar, falgueres (Pteridium aquilinum) , esbarzers (Rubus ulmifolius ),dent de lleó (Taraxacum officinale) , plantatge (Plantago lanceolata), ortigues (Urtica), ginestell (Genista cinerea), la flor de la plata (Lunaria annua), violetes boscanes (Viola alba) ...moltes varietats que a la primavera i a l’estiu hi posen una nota de color maquíssima amb les seves flors.

Si hagués anat cap un altra indret m’hagués trobat pins (Pinus sylvestris) , faigs (Fagus sylvatica) , castanyers (Castanea sativa) , avellaners (Corylus avellana) , alzines (Quercus ilex) , roures (Quercus), verns (Alnus glutinosa), cirerers (Prunus avium).... etc . Tots ells de gran alçada, espectaculars.

És un bon regal un passeig per qualsevol bosc de Sant Hilari Sacalm, trepitges diferents catifes , alerta amb els pellons de les castanyes, que has de procurar no trepitjar, observes una gran varietat de formes de les fulles, de les herbes, amb diferents colors, diferents textures... Olores l’herba mullada, o l’olor de resina, o d’algun fruit.... Els fruits també formen part de l’espectacle de la tardor.

Trobes troncs que són obres escultòriques, alguns ajaguts a terra alimentant altres essers vius del bosc, els que no veiem..... amb molsa (*Bryophyta) i moltes branques dels arbres tenen líquens i li donen una pinzellada de color diferent a l’escorça , verd, grog...*

L’enciclopèdia defineix Bosc com : Formació vegetal on predominen els arbres, els quals determinen l’existència d’un ambient especial (ambient forestal), definit en el microclima, en el sòl, etc.

I tant que és un ambient especial el bosc a Sant Hilari Sacalm. El coneixeu? Tota una experiència de sensacions amb els 5 sentits!!!